Movado MeToo

dekstra|eta|Denuncu Cian Porkon, Mi ankaŭ\La Movado MeToo [miTU] (AnkaŭMi) estas movado kontraŭ seksa limtranspaŝa konduto. Ĝi komenciĝis en oktobro 2017 kun la kradvorto #MeToo en Twitter kaj aliaj sociaj amaskomunikiloj, kiuj fulmrapide cirkulis kaj estis sekvitaj en multaj landoj sub diversaj nomoj; ekzemple en Francio, la kradvorto estas #BalanceTonPorc (Denuncu Cian Porkon). Tiuj, kiuj metis "#MeToo" en mesaĝon, indikis, ke ili spertis seksoĝenadon, seksan atakon aŭ seksan misuzon. La kradvorto estis vaste uzata, post kiam la Holivuda produktoro Harvey Weinstein estis akuzita de pluraj virinoj pro lia seksa persekutado .

 En Esperantujo 
En majo 2020, la blogo Teo kaj Libroj publikigis artikolon pri la temoĈu Esperantujo bezonas ‘Ankaŭ Mi’ momenton? - Teo kaj Libroj 2a majo 2020 kaj demandis ĉu ĝi estas problemo en la esperanta movado. La aŭtoro rakontis pri okazaĵoj de seksĝenado dum renkontiĝoj, iuj jam publikaj (kiel la estrarano de TEJO forĵetita el IJK 2018 pro seksĝenado al alia partoprenantoPri mia forpelo el la IJK en Badajoz - 19a junio 2019IJK-ano forpelita post seksa agreso - Libera Folio 9a aŭgusto 2018) kaj aliaj nepublikaj okazaĵoj kiujn li vidis.

Forta kritiko de la artikolo venis de Valentin Melnikov, membro de la Akademio de Esperanto. Li diris ke eble la seksĝenado ne okazis sed la virinoj imagis aŭ deziris ĝin, eble ili mensogis ĉar la viro ne volis pagi aŭ edziĝi, eble ili akuzis gravulon nur ĉar iu konkurenculo de tiu pagis ilin kaj por ĉiu vera akuzo de seksĝenado, estas dek imagitaj.Akademiano opinias ke iuj virinoj deziras seksĝenadon - Teo Kaj Libroj 7a majo 2020

Pro tio, Nielsen plendis al la Akademio pri Melnikov. La Akademio publikigis oficialan respondon kiu bedaŭris la vortojn de Melnikov sed ne eksigis lin de la Akademio. El la 43 membroj de la Akademio, nur 5 estas virinoj kaj en sia respondo, la Akademio diris ke ili celas diverseco nur laŭ gepatraj lingvoj, neniu alia parametro.La Akademio distancigas sin de seksismo - Libera Folio 11a majo 2020

 Referencoj 

Kategorio:Feminismaj movadoj kaj ideologioj
Kategorio:Kradvortoj
Kategorio:Frazoj
Kategorio:Interreta kulturo
Kategorio:Seksoĝenado
Kategorio:Perforto kontraŭ virinoj
Kategorio:Aperis en 2017